ועדת הכלכלה, כנסת 20, פרוטוקול מספר 333, 2016-11-01 11:30

איתן כבל: שלום לכולם, אני שמח לפתוח את הדיון השני במסגרת יום החקלאות.

איתן כבל: גברתי מנהלת הוועדה, חברותיי וחבריי חברי הכנסת, אורחים נכבדים, דובר, רשמת.

איתן כבל: הנושא שמונח על סדר יומנו הוא נושא מאוד מאוד דרמטי וחשוב, הכותרת שלו היא כפי שהועלתה על ידי חבר הכנסת ילין.

איתן כבל: לא מדובר בדיון ראשון.

איתן כבל: אני רוצה להזכיר שחבר הכנסת ילין העלה את הנושא הזה לפני חצי שנה לפחות.

חיים ילין: יום שלישי, 5 בינואר 2016.

איתן כבל: אנחנו רוצים לבדוק אם היו התפתחויות.

איתן כבל: גניבות חקלאיות המאיימות על משקים בנגב וחוסר הכדאיות הכלכלית לבטח אותם, הצעה של חבר הכנסת ילין.

איתן כבל: יש שתי הצעות נוספות באותו עניין: גניבות חקלאיות המאיימות על החקלאים במרחב הכפרי, של חבר הכנסת איתן ברושי, וגניבות חקלאיות המאיימות על משקים בנגב, של חבר הכנסת מוטי יוגב.

חיים ילין: אני חושב שזאת הפעם הראשונה שמעלים, לפחות כמו שאני רואה את זה, דיון שהוא בכלל לא דיון פוליטי.

חיים ילין: הגניבות או הפשיעה החקלאית זה לא עניין של ימין או שמאל, זה לא עניין מפלגתי.

חיים ילין: אני לא מכיר אף פושע שכשהוא נכנס לבית או כשהוא גונב צאן, הוא שואל את הבן אדם, תגיד לי, אתה ליכודניק או ממפלגת העבודה.

חיים ילין: זה לא עובד ככה.

חיים ילין: הדיון הזה התקיים כמעט לפני שנה.

חיים ילין: זה היה בעקבות גניבה בעדר.

חיים ילין: הפרנסה של המשפחה נעלמה לחלוטין.

חיים ילין: אנחנו הבנו מה ההשלכות.

חיים ילין: ההשלכה הראשונה שלמדנו, שהציר של הפשיעה הוא גם ציר הטרור.

חיים ילין: כל האזור של דרום הר חברון הוא אחד הצירים המרכזיים.

חיים ילין: מי שומר עליו?

חיים ילין: מג"ב.

חיים ילין: אני מציין לשבח את מג"ב, כיוון שכראש מועצה אזורית לשעבר שיתופי הפעולה היו בלתי רגילים.

חיים ילין: כשיש אירועים בירושלים, ומג"ב חייב להיות בירושלים כי זו עדיפות להילחם נגד הטרור בירושלים, אז אין מג"ב במקומות אחרים.

חיים ילין: כשהשר אומר לי: תקשיב, יותר חשוב לי בני אדם בירושלים מאשר עגלים וטרקטורים במקומות אחרים, הוא צודק, השמיכה קצרה.

חיים ילין: כשפונים למשרד החקלאות, הוא אומר: מה אתם רוצים ממני, אין לי תקציב, אני לא יודע להקים משטרה נגד פשיעה חקלאית, אין חיה כזאת.

חיים ילין: אני רוצה להעלות פה איזו שהיא תפישה של באג ניהולי.

חיים ילין: הסמכות לא נמצאת אצל מי שאחראי על דבר מסוים.

חיים ילין: מי שאחראי על תאונות הדרכים, ואני נותן את זה כדוגמה, הוא שר התחבורה, באים אליו בטענות.

חיים ילין: מי שאחראי על האכיפה זה השר לביטחון פנים.

חיים ילין: זה שכותב תקנות מטיל עבודה על משרד אחר.

חיים ילין: הם אומרים: מה אתם רוצים, אין לנו כסף.

חיים ילין: אותו דבר פה.

חיים ילין: בפשיעה החקלאית הכתובת היא שר החקלאות.

חיים ילין: הוא יכול לכתוב עד מחר, אבל מי שאמון לשמור על הגבולות ועל קו התפר הדק הזה שנמצא בו גם צה"ל וגם משטרת ישראל הוא בסופו של דבר מג"ב.

חיים ילין: זאת סוגיה שאנחנו חייבים לפתור.

חיים ילין: הנושא השני שעלה בדיון זו הסוגיה של הגדר המזרחית.

חיים ילין: כל עוד, ופה זו סוגיה פוליטית, שממשלת ישראל לא מוכנה לשים את הגדר המזרחית בגלל ישובים שיהיו בצד השני או בצד הזה, כך הפשיעה תמשיך.

חיים ילין: איפה יעבור הגדר, לפני סנסנה או אחרי סנסנה?

חיים ילין: סנסנה זאת מדינת ישראל או איו"ש, תסבירו לי.

חיים ילין: זאת סוגיה שבינתיים חקלאים משלמים מחיר יקר.

חיים ילין: לא רק חקלאים.

חיים ילין: יש מה שנקרא תחושת הביטחון של החקלאי, של המשפחה.

חיים ילין: איך אמרה הילדה מהערבה?

חיים ילין: ההורים שלי לא חקלאים, גם אני לא חקלאית, אבל זה משפיע עלינו, אנחנו חלק מקהילה.

חיים ילין: מי שלא מבין, החקלאים שייכים לקהילות.

חיים ילין: הפגיעה בחקלאי פוגעת גם בקהילה עצמה.

חיים ילין: כשנבין את זה, נבין שאנחנו כולנו צריכים להתלכד ולהילחם מול אותה פשיעה.

חיים ילין: הגדר המזרחית חייבת להיבנות.

חיים ילין: זה ללא קשר לגבולות.

חיים ילין: צריך לשים גדר כמה שיותר גבוהה.

חיים ילין: מאז שנבנה שעון חול במצרים מסתנן אחד לא עבר.

חיים ילין: אותה גדר צריכה להיות בגבול המזרחי.

חיים ילין: סיגל מורן, ראש מועצה אזורית, צריכה לשלם את המחיר הזה כל יום.

חיים ילין: חבל לכיש משלם את המחיר הזה כל יום.

חיים ילין: אם תהיה שם גדר, אז יהיה יותר קל לשמור, יהיה יותר קל למנוע את הטרור, לא רק את הפשיעה.

חיים ילין: מתוך 5000 תיקים ותלונות שהגיעו למשטרה, 4% הגיעו לתביעה ונפתח תיק בבתי המשפט.

חיים ילין: יש פה אמירה, ואנחנו שמענו את זה, שבתי המשפט שמים את זה קצת בצד, שאין חומרה בענישה, שאין פרופורציה.

חיים ילין: הגנב והפושע עושה את החשבון של עלות מול תועלת - מה הנזק שאני יכול לגרום, איזו תועלת זה יביא לי, מה העונש במידה ותופסים אותי.

חיים ילין: כשהוא שם על מאזניים מה משתלם ומה לא משתלם, יש לו את המוטיבציה לעשות.

חיים ילין: בעקבות דיון הייתה פנייה שלי לשרת המשפטים שיהיה מינוי של פרקליט לטיפול בפשיעה חקלאית, שההתמחות תהיה זאת.

חיים ילין: דווקא יש רצון טוב.

חיים ילין: חלק מהפתרון באכיפה זה שיהיה פרקליט שאמון על התחום הזה, ואז גם לא יהיה תסכול במג"ב ובמשטרה שאתה תופס ובסוף מכניסים לחודש.

חיים ילין: אם תהיה ענישה, למידה ופרקליט, אני חושב שנצליח.

חיים ילין: זה חלק מהדברים שעשינו.

חיים ילין: איפה שהממשלה לא נמצאת קמה עמותה.

חיים ילין: למה אני אומר את זה?

חיים ילין: אני רוצה להתייחס ל"שומר החדש".

חיים ילין: אני אומר את זה בגלוי.

חיים ילין: כראש רשות הבאתי את "השומר החדש" למועצה אזורית אשכול.

חיים ילין: הוקם גם גרעין.

חיים ילין: הקמנו עבודה עברית מעבר לכל השמירות ולכל מה שהם עושים.

חיים ילין: במקום בו המדינה לא יודעת לתת פתרונות קמים אנשים טובים, מתנדבים.

חיים ילין: הם באמת שומרים.

חיים ילין: הם מכפיל כוח של מתנדבים צעירים שעושים את זה.

חיים ילין: כשהחק

חיים ילין: לאי רוצה להיות עם משפחתו בראש השנה ובחגים, יש משפחות עירוניות אחרות שבאות ומתנדבות לשמור על החקלאות.

חיים ילין: זה משהו שאנחנו רוצים להמשיך לקדם.

חיים ילין: זה רוח הדברים של ארץ ישראל הטובה, הישנה, זאת שלפעמים יש תחושה שנעלמת לנו.

חיים ילין: אני לא אומר את זה כעקיצה, אלא כמשהו מאוד רגשי שכולנו מתחברים אליו.

חיים ילין: החקלאות היא בדמנו.

חיים ילין: מי שלא מבין שהחקלאות שומרת על מדינת ישראל, לא מבין שמדינת ישראל צריכה לשמור על החקלאים.

חיים ילין: הסוגיה הזאת היא דבר שאנחנו חייבים לפתור.

חיים ילין: חייבים לתת אופק, ביטחון ותחושת ביטחון לחקלאים ולחקלאות.

<נורית יכימוביץ-כהן: אני כתבתי את המסמך: הפשיעה חקלאית בישראל – נתונים ופעולות למיגורה.

<נורית יכימוביץ-כהן: במסמך סקרתי את הפשיעה החקלאית בישראל בשנים האחרונות, ועולים ממנו הנתונים הבאים: על פי נתוני משטרת ישראל, בשנים 2011-2015 נפתחו כ-5200 תיקי פשיעה חקלאית.

<נורית יכימוביץ-כהן: כ-1700 מהם היו תיקי גניבת ציוד חקלאי, 1200 נפתחו בגין נזקים, כ-1000 תיקי גניבת בעלי חיים, כ-500 תיקי גניבת תוצרת חקלאית, כ-1000 תיקי גניבה חקלאית אחרת.

<נורית יכימוביץ-כהן: בשנים אלו נרשמה ירידה הדרגתית במספר התיקים - מכ-1200 בשנת 2011 ל-800 ב-2015.

<נורית יכימוביץ-כהן: חשוב לציין כי נתונים אלה הם על תיקים שנפתחו בגין עבירות שדווחו למשטרת ישראל, הם לא משקפים פשיעה בלתי מדווחת.

<נורית יכימוביץ-כהן: לצורך הכנת המסמך שוחחנו עם נציגים של חלק מארגוני החקלאים.

<נורית יכימוביץ-כהן: בשיחות אלו הוזכרה באופן עקבי תופעת הפשיעה הבלתי מדווחת בכל סוגי הפשיעה החקלאית שהוזכרו.

<נורית יכימוביץ-כהן: מידע זה נתמך בנתונים מדגמיים שאסף ארגון "השומר החדש", ולפיהם כשלושת רבעי מהעבירות אינן מדווחות למשטרת ישראל.

<נורית יכימוביץ-כהן: סוג הפשיעה החקלאית המדווחת ביותר הוא גניבת צאן ובקר.

<נורית יכימוביץ-כהן: בשנים 2011 עד 2015 נרשמו במג"ב, הגוף בעל האחריות המשימתית לפשיעה חקלאית, כ-1300 אירועים כאלה, ונגנבו בהם 18 אלף ראשי צאן ובקר.

<נורית יכימוביץ-כהן: כ-5000 מהם נתפסו בעקבות פעולות מג"ב.

<נורית יכימוביץ-כהן: בשנים אלו נרשמו במשטרה כ-60 אירועי גניבת עופות, 12 אירועי גניבת כוורות, כ-260 אירועי גניבת תשתיות, כ-240 אירועי גניבת טרקטורים.

<נורית יכימוביץ-כהן: כרבע מהם הוחזרו לבעליהם בעקבות פעולות מג"ב.

<נורית יכימוביץ-כהן: עוד תופעה שחוזרת על עצמה וגורמת נזקים קשים לחקלאות היא תופעת ההצתות.

<נורית יכימוביץ-כהן: על פי נתוני משטרת ישראל, בשנים 2011 עד 2015 נפתחו 35 תיקי חקירה בגין הצתות, אבל ככל הנראה מספר ההצתות בפועל גדול בהרבה.

<נורית יכימוביץ-כהן: עדות לכך עולה מדיווחי "השומר החדש", שלפיהם רק בשנת 2015 היו לפחות 33 אירועי הצתה.

<נורית יכימוביץ-כהן: הנתונים האלה נאספו באזור הצפון והדרום, לא בכל שטחי מדינת ישראל.

<נורית יכימוביץ-כהן: בדקנו את הטיפול בתיקי חקירת הפשיעה החקלאית על ידי המשטרה.

<נורית יכימוביץ-כהן: בשנים 2011 עד 2015 נפתחו 5200 תיקי חקירה בגלל פשיעה חקלאית.

<נורית יכימוביץ-כהן: כ-90% מהם נגנזו.

<נורית יכימוביץ-כהן: הסיבות העיקריות לגניזת התיקים: סיבת עבריין לא נודע – כ-3600 תיקים, חוסר ראיות – כ-600 תיקים.

<נורית יכימוביץ-כהן: כ-480 תיקים נסגרו מחמת חוסר עניין לציבור.

<נורית יכימוביץ-כהן: מבין 5200 התיקים שהזכרתי, רק חלק קטן מגיע לדיון בבתי המשפט.

<נורית יכימוביץ-כהן: בשנים 2011 עד 2015 נדונו בבתי המשפט רק 95 תיקים שנפתחו בגלל פשיעה חקלאית.

איתן כבל: האם בדקת מה העונש הכי חמור שהוטל בנוגע לגניבה חקלאית לסוגיה?

<נורית יכימוביץ-כהן: כן, העונשים הם די קטנים.

<נורית יכימוביץ-כהן: מדובר בדרך כלל על כמה חודשי מאסר או עבודות שירות.

<נורית יכימוביץ-כהן: לא הצלחנו לקבל המון נתונים מהפרקליטות, כי בדרך כלל מעורבבים ביחד כמה סוגי עבירות – גניבה, מהירות מופרזת וכו'.

<נורית יכימוביץ-כהן: בדרך כלל מדובר על בין כמה חודשים למספר שנים.

<נורית יכימוביץ-כהן: כ-560 מהתיקים שנפתחו בשנים שהזכרנו בתחום הפשיעה החקלאית נמצאים עדיין בטיפול.

<נורית יכימוביץ-כהן: זה בערך 10% מהתיקים.

<נורית יכימוביץ-כהן: אן שהם נמצאים בחקירה בפרקליטות, או בחטיבת התביעות של המשטרה, או שהוגש כתב אישום ועדיין לא נדונו בבתי המשפט.

<נורית יכימוביץ-כהן: אני רוצה להזכיר שני נושאים נוספים חשובים בתחום הפשיעה החקלאית שמודגשים במסמך.

<נורית יכימוביץ-כהן: אחד, נושא הביטוח מפני גניבות שעלה בשיחות עם נציגי ארגוני החקלאיים, ולדבריהם, ככלל, חברות הביטוח אינן מבטחות חקלאים מפני גניבות.

<נורית יכימוביץ-כהן: חברות הביטוח אישרו את המידע הזה, להוציא ענף אחד שבו יש מעט חקלאים מבוטחים - ענף הבקר.

<נורית יכימוביץ-כהן: נושא נוסף שעלה בשיחות עם גורמים רבים בתחום החקלאות הוא גביית דמי חסות מחקלאים על ידי גורמים עברייניים, לעיתים במסווה של תשלום לחברות שמירה.

<נורית יכימוביץ-כהן: בשנים 2011 עד 2015 לא הוגשה במשטרת ישראל אף תלונה אחת בגין עבירה זו.

<נורית יכימוביץ-כהן: המסמך המלא מופיע באתר מרכז המחקר והמידע של הכנסת, ויש בו גם התייחסות מפורטת לחלקם של גורמים נוספים, רשמיים ולא רשמיים, שעשויים לסייע במלחמה בפשיעה החקלאית.

חיים ילין: אם לא הייתה הפשיעה, גם לא הייתה בעיה של ביטוח.

חיים ילין: מה שקורה בפועל זה שעלות פוליסה כלפי עדר היא כמעט 50%, זאת אומרת, אם שנתיים לא גנבו, לא כדאי לך לעשות, אף אחד לא רוצה לבטח.

חיים ילין: הייתה פנייה לשר החקלאות, שאילתה 601, בעניין הקמת מאגר דנ"א בנושא גניבות בעלי חיים.

חיים ילין: הוא בעד זה, אבל הוא אומר לי - תשיג את הכסף.

איילת נחמיאס ורבין: הייתי בדיון הקודם שחיים יזם, אני מכירה את הנושא של הגניבות החקלאיות מקרוב.

איילת נחמיאס ורבין: זה טרור כלכלי לכל דבר ועניין.

איילת נחמיאס ורבין: רק באורח נס זה לא הסתיים במשמעויות טרוריסטיות של חיי אדם.

איתן כבל: היה.

איילת נחמיאס ורבין: זה יחסית נדיר.

איילת נחמיאס ורבין: זה נס, אין הגדרה אחרת.

איילת נחמיאס ורבין: כולנו מבינים שהשמיכה קצרה.

איילת נחמיאס ורבין: זה מאוד מאוד מורכב.

איילת נחמיאס ורבין: יש לנו חבר טוב, קוראים לו אלי, הוא חקלאי ממושב שדה חמד.

איילת נחמיאס ורבין: לפני כחודש הוא נטע עם נכדיו עצי אבוקדו במטע שלו.

איילת נחמיאס ורבין: שבוע אחרי זה הוא לא ענה לי לטלפון.

איילת נחמיאס ורבין: כששאלתי אותו למה, הוא אמר לי: פשוט לא היה לי חשק לדבר איתך.

איילת נחמיאס ורבין: הלכו ועקרו שם - זה ברור לגמרי שזה היה משהו מאוד מאוד מאורגן – משהו כמו 200 עצי אבוקדו, 200 שתילים צעירים של אבוקדו.

איילת נחמיאס ורבין: לחקלאי שזה מה שקרה לו, ודאי כשמדובר בבעלי חיים, התחושה היא איומה ונוראית.

איילת נחמיאס ורבין: בשבוע שעבר הייתי בנגב המזרחי, איפה שיש את חוות הבודדים.

איילת נחמיאס ורבין: התחושה היא של פריצות מוחלטת.

איילת נחמיאס ורבין: אין שום הגנה.

איילת נחמיאס ורבין: אני יודעת שאתם מכירים את זה מקרוב, אני יודעת שאתם מנסים לעזור להם.

איילת נחמיאס ורבין: לפחות לחלק מהדברים יש פתרונות.

איילת נחמיאס ורבין: מה עלה בדעתי?

איילת נחמיאס ורבין: כשהאופנובנק שדד את הבנקים, בבנק ישראל הוחלט שלבנקים במדינת ישראל אי אפשר יהיה להיכנס עם קסדה.

איילת נחמיאס ורבין: זה כלל ידוע.

איילת נחמיאס ורבין: בשטחים הפתוחים מסתובבים עם כיסויי פנים.

איילת נחמיאס ורבין: זה מותר.

איילת נחמיאס ורבין: אני יודעת שקשה לאכוף את זה, אני יודעת שאתם דלים במשאבים, הלב שלנו איתכם, אבל בסוף אנחנו צריכים להסתכל על הלקוחות.

איילת נחמיאס ורבין: יכול להיות שגם את הדבר הזה צריך לאסור.

איילת נחמיאס ורבין: אני דלה בפתרונות לאכיפה.

איילת נחמיאס ורבין: אני רוצה להתייחס לנושא של הביטוח.

איילת נחמיאס ורבין: הממשלה חייבת להתגייס לנושא הביטוחים האלה, אלה ביטוחים לא כלכליים בעליל.

איילת נחמיאס ורבין: חברות לא יודעות להציע ביטוחים כלכליים שהם רלוונטיים למגדלי הבקר והצאן, אם בפלחה או במקום אחר.

איילת נחמיאס ורבין: כל מה שאני שומעת זה שכל שנה מנהלים בקנט מו"מ עם הממשלה.

איילת נחמיאס ורבין: למה?

איילת נחמיאס ורבין: כי תמיד אין מספיק כסף.

איילת נחמיאס ורבין: הכסף מיועד לאסונות טבע ולדברים מהסוג הזה.

איילת נחמיאס ורבין: המדינה תהיה חייבת להתגייס לעניין של הביטוח, כי זה פשוט לא כלכלי.

איילת נחמיאס ורבין: יש מבטחי משנה בעולם שיודעים לעשות את זה יותר טוב.

איילת נחמיאס ורבין: אני מלאת הערכה למה שאתם עושים ב"שומר החדש", יואל, אני חושבת שזאת ציונות במובן הכי טריוויאלי.

איילת נחמיאס ורבין: אנחנו יודעים מה קורה אם מכבים את אורות המדינה, אם מדליקים אורות רק בגבולות.

איילת נחמיאס ורבין: שם נראה את ההתיישבות, שם נראה את החקלאים.

איילת נחמיאס ורבין: אי אפשר לעזוב אותם לבד בנושא של הגניבות, זה טרור לכל דבר ועניין.

אמיר אוחנה: את אנשי "השומר החדש" זכיתי לפגוש בהפגנה בבית אלעזרי, בהפגנה למען החקלאי שמגן על עצמו ועל רכושו.

אמיר אוחנה: זכיתי לקבל מהם הזמנה להגיע לסיור, לראות את הדברים בשטח.

אמיר אוחנה: יואל ואני בילינו שם איזה לילה.

אמיר אוחנה: התחושה שהיא שככל שאתה מתרחק מגוש דן, ממרכז הארץ - המערב הפרוע.

אמיר אוחנה: דווקא המערב הוא רגוע, אבל הצפון פרוע, המזרח פרוע, הדרום פרוע.

אמיר אוחנה: זה מה שמרגישים החקלאים .

אמיר אוחנה: גם כשהם מצליחים להתפרנס בכבוד מפרי עמלם, באים אותם פושעים וגונבים להם את זה.

אמיר אוחנה: יש כאן ערבוב של פלילי ולאומני גם יחד, אי אפשר להתעלם מהעניין הזה.

אמיר אוחנה: כמובן שאני מצטרף למה שחיים אמר, שזה תפקידה של המדינה להגן על האזרח, להגן על רכושו.

אמיר אוחנה: טוב שיש לנו את "השומר החדש", הם באמת עושים עבודת קודש.

אמיר אוחנה: ראיתי בכמה מקומות את הדבר הזה.

<קריאה: הם במקום מג"ב?

אמיר אוחנה: לא.

אמיר אוחנה: זו הרי הנקודה.

אמיר אוחנה: גם כשיואל ומתנדביו הרבים תופסים, הם לא יכולים לעשות כלום.

אמיר אוחנה: הם לא יכולים לבצע מרדף.

אמיר אוחנה: הם אפילו ממליצים למתנדבים להגיע לא חמושים, גם אם הם נושאים נשק ברישיון, כדי להימנע מעימות שיכול להגיע למצב כזה.

אמיר אוחנה: זה צריך להיות תפקידה של המדינה, מג"ב בפרט.

אמיר אוחנה: דבר נוסף, צריך להחמיר בענישה.

אמיר אוחנה: גם אם נצליח להביא לתגבור של כוחות מג"ב, סיורים משותפים, ואני מאמין שנצליח לעשות את זה, לא נצליח לקבל שוטר בכל משק או בכל אזור ספר.

אמיר אוחנה: זה לא יקרה, כי המשאבים מוגבלים.

אמיר אוחנה: מה כן ניתן לעשות?

אמיר אוחנה: לאפשר לאנשים להגן על עצמם, להגן על רכושם.

אמיר אוחנה: זה לא בא במקום המדינה.

אמיר אוחנה: כמו ש-9 פיגועים סוכלו באמצעות אזרחים שנשאו נשק ברישיון, כך אפשר לגבות את אותם אזרחים שנוהגים כחוק.

אמיר אוחנה: הכנסת הזאת חוקקה את חוק שי דרומי.

אמיר אוחנה: אפשר לגבות אותם, אפשר לתת להם להגן על עצמם.

אמיר אוחנה: איתן ברושי ואני פנינו לשר לביטחון הפנים, נקבעה לנו פגישה.

אמיר אוחנה: אנחנו נביא בפניו את הנתונים שקיבלנו מהמ.מ.מ, את הדברים ששמענו כאן.

אמיר אוחנה: אנחנו נפעל כדי שתרגישו יותר בטוחים, כדי שתהיו יותר בטוחים בעבודה שלכם.

יוליה מלינובסקי: אם לא נדאג שיהיו לנו פירות, ירקות ובשר, נוכל למצוא את עצמנו במצב לא טוב.

יוליה מלינובסקי: בסוכות טיילתי עם המשפחה בקיבוץ אורטל שברמת הגולן.

יוליה מלינובסקי: תענוג.

יוליה מלינובסקי: אנחנו גרים במרכז הארץ, בחולון, אנחנו לא רואים את היופי, את הטבע, את החיות.

יוליה מלינובסקי: הלכנו לראות את הפרות.

יוליה מלינובסקי: כששאלתי אם יש גניבות, הם אמרו לי שכן.

יוליה מלינובסקי: אני מבינה שיש בעיה.

יוליה מלינובסקי: ברור שתמיד גונבים, אבל יכול להיות שזה לא כל כך נורא.

יוליה מלינובסקי: בקיבוץ אורטל אמרו לי שיש גניבות אבל הם מבוטחים.

יוליה מלינובסקי: אני מצטערת, זה מה ששמעתי לפני שבועיים ברמת הגולן.

<אורי קלנר: השבוע הייתה בקיבוץ אורטל גניבה של כספת.

יוליה מלינובסקי: אנחנו מדברים על פרות.

<אורי קלנר: זה אותו דבר.

יוליה מלינובסקי: ברור שכשגונבים ממך רכוש כזה או אחר, אם זה פריצה לדירה, עדר או עצים, זה כואב.

יוליה מלינובסקי: יש אחריות למדינת ישראל למנוע את הגניבות, לעשות את המקסימום כדי שזה לא יקרה.

יוליה מלינובסקי: גם לבעלי הנכס יש אחריות לדאוג כדי לצמצם את הנזקים.

יוליה מלינובסקי: האחריות היא הדדית, לא הכל על מדינה.

יוליה מלינובסקי: יש אמצעים טכנולוגיים שאפשר בעזרתם לצמצם את כמות הגניבות.

יוליה מלינובסקי: הזכירו פה את החוק שחוקק דוד רותם ז"ל.

יוליה מלינובסקי: לכל בן אדם יש זכות להגן על עצמו ועל רכושו.

יוליה מלינובסקי: מצד שני, אסור שכל אחד יתחיל עם הנשקים.

יוליה מלינובסקי: האחריות היא משותפת.

רויטל סויד: נדמה שאנחנו נמצאים בעידן שבו הגזירות שניתכות על החקלאים מגיעות אחת אחת – ביטול מכסים, היטלים.

רויטל סויד: לא יכול להיות שיש כזו מחויבות מצד חברי כנסת לשדולה החקלאית, למען החקלאים, אבל הממשלה במהלכים של שנים, לא רק השנה, לא רק בכנסת הזאת, לאט לאט יוצרת את העובדה שהחקלאות לא תהיה רלוונטית לא רק בדור שני, כבר בדור הראשון.

רויטל סויד: אנחנו רואים ירקות שנזרקים לפח, חקלאים שעובדים חודשים כדי לגדל יבולים ולא מצליחים למכור אותם.

רויטל סויד: אנחנו יודעים שהחקלאות היא ציונות לא רק בשביל החקלאים, גם למען תושבי מדינת ישראל.

רויטל סויד: אחת הגזירות היא בדיוק הנושא של הדיון הזה.

רויטל סויד: אחת הגזירות היא הפשיעה החקלאית.

רויטל סויד: אני, בניגוד לך, חיים, לא חושבת שהמשטרה - כמובן שהיא צריכה לנסות ולשדרג את עצמה בנושא – היא זו שתעמוד בפרץ.

רויטל סויד: אנחנו מדברים על נשקים, אנחנו מדברים על מושבים, אנחנו מדברים על מקומות חשופים ופתוחים.

רויטל סויד: המשטרה כמעט ולא מצליחה למנוע פריצות בעיר, על אחת וכמה וכמה כשאנחנו נמצאים באזורים פתוחים.

רויטל סויד: מה כן?

רויטל סויד: שינוי תפישה.

רויטל סויד: איפה התפישה צריכה להשתנות?

רויטל סויד: התפישה צריכה להשתנות בפרקליטות.

רויטל סויד: היום מכירים הגנה עצמית מה היא.

רויטל סויד: כל משפטן, כל עורך דין, כל פרקליט, כל אחד יודע מה זו הגנה עצמית.

רויטל סויד: הכללים של הגנה עצמית מאוד ברורים.

רויטל סויד: טוב שהם מאוד ברורים, כדי שלא יהיה פה איזה שיקגו וכל אחד יחליט שהוא יורה או פוגע במי שממולו במסגרת הגנה עצמית.

רויטל סויד: כשאנחנו מדברים על החקלאים שנמצאים כמעט לבד במערכה הזאת, כמעט לבד צריכים להגן על ביתם, על העדרים, על המטעים וכיוצא בזה, אנחנו רואים שהם אחר כך עומדים לדין.

רויטל סויד: הם עומדים לדין לא בגלל גרימת מוות ברשלנות, לא בגלל עבירות כאלו, הם עומדים לדין על הריגה.

רויטל סויד: את הדבר הזה צריך למנוע.

רויטל סויד: צריך להגדיר יותר כלים מה היא אותה פשיעה חקלאית שמתמודדים איתה, מה הם הכלים שנותנים לחקלאים, בין היתר על ידי זה שמערכת המשפט תחוקק תיקון לחוק העונשין שיאפשר לחקלאי לדעת שהוא יכול להגן על עצמו, על משפחתו, על העדר שלו, על המטע שלו ועל התוצרת שלו.

רויטל סויד: אני חושבת שזאת אמירה שצריכה לצאת פה היום מהדיון.

רויטל סויד: צריך לפנות למערכת המשפט, לפנות לפרקליטות כדי לתקן את זה.

<מיכה אלון: 40 שנה אני כותב תלונות.

<מיכה אלון: מה שקיבלתי מהפרקליטים, כמו שהיא אומרת, ומהשוטר זה חקירה באזהרה.

<מיכה אלון: אני, ששמרתי על המשק שלי, שהוכיתי, שהתלוננתי, נתתי את הדין כפושע.

<נסים לסרי: שנים ישבתי בכל הוועדות של משרד החקלאות, ייצגתי אותן בכבוד, נלחמתי למען הנושא הזה של החקלאות.

<נסים לסרי: כל הצעה שהבאתי ידעתי להעביר בחוק.

<נסים לסרי: אנחנו רוצים שלא יכשילו אותנו.

<נסים לסרי: אנחנו יודעים להסתדר לבד, רק שלא יכשילו אותנו.

<נסים לסרי: יש לנו את הכלים, חסרה לנו עזרה כספית באגודות.

<נסים לסרי: דיברתם כרגע על נושא של ביטחון.

<נסים לסרי: כשפואד בן אליעזר ז"ל היה השר לביטחון פנים, דרשתי שיתנו, במיוחד באזור הפריפריה, רכבים.

<נסים לסרי: נתנו לנו רכבים של משמר הגבול, נתנו לנו איש של משמר הגבול.

<נסים לסרי: זה עזר.

<נסים לסרי: מה לעשות, כשרואים אור כחול, כשרואים רכב של המשטרה בישובים, זה עוזר.

<נסים לסרי: באותם ישובים שנמצאים בפריפריה יש אותם, באלה שמחוץ לפריפריה אין אותם.

<נסים לסרי: שם מתבצעות רוב הגניבות.

<נסים לסרי: ככל שאנחנו נשים את אנשי הביטחון שלנו, ככל שנוציא למארבים את האנשים שלנו במושב - - אני יכול להגיד לכם שבמועצת עמק חפר, שהיא אחת מהמועצות הגדולות בארץ, אנחנו עושים את זה יום יום, ערב ערב.

<נסים לסרי: אנחנו לא מצליחים.

<נסים לסרי: אנחנו צריכים משאבים כספיים.

<נסים לסרי: אנחנו רוצים שיאשרו לנו עזרה כספית עוד לפני אישור התקציב, אנחנו נדע מה לעשות עם הכסף.

<קובי שבתאי: לנו אכפת מהחקלאים לא פחות מכל אחד.

<קובי שבתאי: ליבנו עם כל חקלאי שגונבים לו את העדר, עם כל חקלאי שפגעו לו במערכת ההשקיה והוא מגיע אחרי כמה ימים ומגלה את מידת הנזק וכל עולמו חרב.

<קובי שבתאי: ליבנו איתם.

<קובי שבתאי: אנחנו מנסים לעשות כל מה שאפשר, כולל רתימת חלק מהגופים כמו "השומר".

<קובי שבתאי: אני חייב להתייחס לנתונים.

<קובי שבתאי: שמענו פה נתונים.

<קובי שבתאי: מי ששומע את המספרים קצת נבהל.

<קובי שבתאי: לא שאני בא להתנצל או להצטדק, אבל צריך לקחת עובדתית.

<קובי שבתאי: משנת 2007 עד 2016 יש מגמת ירידה.

<קובי שבתאי: אני מניח שהנתון הזה מופיע בדוח שהוצג.

<שירלי אברמי: זה מצוין במפורש במסמך.

<קובי שבתאי: אנחנו לא מושלמים, אבל בתכל'ס יש ירידה בכמות האירועים שקורים.

<קובי שבתאי: אני כן רוצה להתייחס לסוגיה של אי דיווח שעלתה פה.

<קובי שבתאי: יש תופעה של אי דיווח.

<קובי שבתאי: לבוא ולהציג נתון שאומר ששלושת רבעי מהאירועים לא מדווחים, אני חושב שזה מאוד לא מבוסס.

<קובי שבתאי: מי שגנבו לו את הטרקטור - מדווח, מי שגנבו לו את העדר – מדווח.

<קובי שבתאי: מי שגנבו לו מרסס בשטח, סביר להניח שפה פחות יש דיווחים.

<קובי שבתאי: מי שגנבו לו שני שקי אבוקדו במהלך סוף שבוע, לא יטריח את עצמו להגיע.

<קובי שבתאי: אלו העבירות הפחות מדווחות.

<קובי שבתאי: אני לא אומר שרף הדיווח עומד על 100%, אבל זאת טעות לבוא ולהציג ששלושת רבעי אחוז מהעבירות לא מדווחות.

<קובי שבתאי: העבירות הבסיסיות כן מדווחות.

<קובי שבתאי: כולנו פה ביחד באותה קלחת, כולנו שותפים.

<קובי שבתאי: יש פה כמה מרכיבים.

<קובי שבתאי: אנחנו הזרוע המבצעת.

<קובי שבתאי: יש את הכלים שעומדים לרשותנו.

<קובי שבתאי: נכון שבשנה האחרונה רוב הכוחות לא היו במקומם, אבל עם הכוחות המועטים והמתנדבים שיש לנו בגזרות השונות אנחנו הבאנו לא מעט הצלחות בתחום הזה.

<קובי שבתאי: התחברנו ל"שומר", מה שהרבה שנים לא היה.

<קובי שבתאי: נכון, "השומר" לבד לא יכול לעבוד, אין לו מנדט, אין לו סמכויות חוקיות על פי המחוקק, אבל כן גיבשנו קבוצה מתוך "השומר" שאנחנו עובדים איתה.

<קובי שבתאי: זה מתהווה עדיין.

<קובי שבתאי: זאת קבוצה שתעבוד בתור מתנדב, היא תקבל את כל המנדט החוקי שיש לאיש חוק שבתפקיד.

<קובי שבתאי: אני מניח שנוכל לנצל את מכפלת הכוח הזאת בצורה הרבה יותר איכותית ואפקטיבית במקומות הבעייתיים.

איתן כבל: קובי, אני רוצה שתתייחס לעובדה, לנתונים שהצגת.

איתן כבל: האם הירידה היא פועל יוצא של נוכחות יותר טובה שלכם, פעילות יותר טובה, או שהגנבים מצאו להם עבודה יותר טובה?

איתן כבל: אני לא יודע לענות על זה.

<קובי שבתאי: יש עלייה בכמות המעצרים שיש, יש עלייה בכמות כתבי האישום.

<קובי שבתאי: אני אתן לכם את המדד של הטרקטורים כדוגמה.

<קובי שבתאי: רבותיי, בשנת 2016 יש לנו 34 אחוזי גילוי בגניבת טרקטורים - אני מדבר על כתבי אישום בנושא של גניבת הטרקטורים.

<קובי שבתאי: אין לזה אח ורע בשום מגזר אחר.

<קובי שבתאי: הגנבים בדרך כלל לא מקומיים, הם מעבר לקווים.

<קובי שבתאי: רק בסוף השבוע האחרון כוח של מג"ב הלך 54 קילומטר אחרי עקבות של טרקטור.

<קובי שבתאי: עבדנו על כנופיות בשטחים, עם כל האמצעים הטכנולוגיים שאנחנו מכירים במשטרת ישראל, כמובן בשילוב עם הצבא, עם הכוחות שלנו.

<קובי שבתאי: הצלחנו להביא את הכנופיות האלו מתוך הכפרים, מתוך הבתים לדין.

<קובי שבתאי: גם בתחומים אחרים יש לנו לא מעט הצלחות.

<קובי שבתאי: 9 כנופיות בתחום גניבות הבקר נעצרו השנה.

<קובי שבתאי: מדובר בכנופיות שהגדרנו בתחילת השנה.

<קובי שבתאי: יש את הימ"רים הכפריים שנמצאים.

<קובי שבתאי: יש עכשיו עבודת מטה מאוד מקיפה לגבי ההתייעלות של הימ"רים בגזרה הכפרית.

<קובי שבתאי: יש לנו ימ"רים שמוגדרים כימ"רים, אין להם את כל הכלים שיש לימ"רים במגזר העירוני.

<קובי שבתאי: כרגע , על פי הנחיית מפכ"ל, הולכים להשוות אותנו, לתת לנו את כל הכלים שיכולים לסייע.

<קובי שבתאי: הגנבים של היום הם לא הגנבים של פעם.

<קובי שבתאי: אני לא מדבר על גנב אחד שחוצה את הגדר, גונב משהו ויוצא, אני מדבר על הכנופיות, על מחוללי הפשיעה.

<קובי שבתאי: יש עלייה בכמות ראשי הבקר שנגנבו.

<קובי שבתאי: יש עלייה מאוד מאוד משמעותית.

<קובי שבתאי: יש כמה אירועים שאני מגדיר אירועים בצבע, כי לבוא ולגנוב 120 ראש, 130 ראש או 300 ראש מנווה ימין, זאת מכה מתוכננת של כנופיות שלא הכרנו בעבר.

<קובי שבתאי: אלו כנופיות שיודעות לבוא ולהתגבר על כל מערכות האבטחה והביטחון.

<קובי שבתאי: הן עובדות בשיטות מאוד מאוד מתוחכמות.

<קובי שבתאי: על חלק גדול מהן שמנו את היד.

<קובי שבתאי: אנחנו רואים את ההשפעה על כמות הגניבות מהרגע שכל חוליה כזאת או כל כנופיית טרקטורים נתפסת.

<קובי שבתאי: אנחנו בקטע של עבודת מטה להקים כוח מבצעי שיהיה עם יכולות יותר גבוהות בכיסוי שטח גדול, עם אפקטיביות הרבה יותר גדולה.

<קובי שבתאי: אני לא אכנס לפרטים.

<קובי שבתאי: חלק מהדברים הצגתי בפני ראש הוועדה.

<קובי שבתאי: אם יהיו חברים נוספים, נוכל לחשוף אותם לנושא הזה.

<קובי שבתאי: יש איזו שהיא התייעלות פנימית שלנו.

<קובי שבתאי: אנחנו כל הזמן בודקים את עצמנו, בודקים איך לעשות את הדברים יותר טוב.

<קובי שבתאי: עדיין אנחנו נשענים על כוחות מתנדבים בשטח, אנחנו מתבססים על המתמידים ורותמים כל גוף שיכול לבוא ולסייע בלחימה.

<קובי שבתאי: נגעתם ברף הענישה שהוא לא מרתיע.

<קובי שבתאי: מדובר ברף ענישה נמוך.

<קובי שבתאי: מקרים מאוד מאוד בודדים של גנבי טרקטורים מקצועיים שהוצאנו מהשטחים וקיבלו 7 שנים.

<קובי שבתאי: אני מכיר גם מקרים אחרים.

<קובי שבתאי: לעבוד על כנופיה זה שבועות.

<קובי שבתאי: מדובר על עשרות שוטרים ששוכבים במארבים, נמצאים בתצפיות, מבצעים פעילויות עיכוב כאלו ואחרות.

<קובי שבתאי: בסוף אתה מביא אותו, אבל הוא משתחרר מהר מאוד.

<קובי שבתאי: אני לא מטיל ביקורת, אבל צריך לקבוע חקיקת מינימום לעבירות כאלו ואחרות.

<קובי שבתאי: זה מצער שאתה משקיע הרבה אנרגיות, כאשר בסופו של דבר אין הרתעה למי שאתה מביא לדין.

<קובי שבתאי: דיברנו על הצעת חקיקה ותיקונים בכל סוגיית מאגר הדנ"א של בעלי החיים.

<קובי שבתאי: רבותיי, היום אני יכול להגיע, יש לי מידע, אבל אם הגעתי לאיזה שוק כזה או אחר שיש בו כמה ראשי בקר שנגנבו לילה קודם, אני לא יכול להוכיח של מי הם.

<קובי שבתאי: הוא יכול להגיד לי, קניתי מזה, קניתי מאחר.

<קובי שבתאי: אין לי שום יכולת לבוא ולתבוע ממנו את חובת ההוכחה על אותם בעלי חיים שנמצאים אצלו.

איתן כבל: יש הצעת חוק שמונחת על שולחן הכנסת שאני חתום עליה.

חיים ילין: זה משהו אחר.

חיים ילין: מדובר שם על סוסים וגמלים שגורמים לתאונות דרכים.

חיים ילין: אתה לא יודע מי הבעלים שלהם.

<קובי שבתאי: גם בקר.

<קובי שבתאי: יש לנו בעיה עם רצידיביסטים.

<קובי שבתאי: צריך לקבוע מה הם חוטפים.

<קובי שבתאי: הנושא של אכיפה וסימון עגלים.

<קובי שבתאי: יש היום סימון של העגלים באוזן, הבעיה שלרוב ראשי הבקר שנגנבים אין אוזניים.

<קובי שבתאי: יש פתרונות טכנולוגיים, אבל אני מניח שזה כרוך בחקיקה, זה כרוך באישורים.

<קובי שבתאי: דיברו פה על סוגיית הצ'יפים.

<קובי שבתאי: יש עדרים משוטטים במרעה, זה טבעי לחלוטין, אבל אין לך שליטה על מה שקורה בפנים.

<קובי שבתאי: קודם שהחקלאי ידע איפה העדר שלו נמצא, ושנית, אם גנבו, שנוכל לאתר אותו.

<קובי שבתאי: אנחנו משתמשים באמצעים שונים בתחום אחר של החקלאות.

<קובי שבתאי: זה הוכיח את עצמו, זה נתן מענה מסוים.

<קובי שבתאי: לגבי סוגיה של אכיפה מוגברת יותר של משרד החקלאות - יחידת הפיצוח.

<קובי שבתאי: בתחום הזה צריך להיכנס יותר למקבלי הבקר.

<קובי שבתאי: אנחנו עובדים עכשיו לתפוס את הגנב, אנחנו עובדים עכשיו על לרדוף אחרי עדר כזה או אחר.

<קובי שבתאי: אין כמעט ענישה לאחד שמקבל את אותו מוצר אחרי שחיטה באטליז, במשחטות ובכל מה שקשור לצד של הצרכן.

<קובי שבתאי: הסוגיה של סימון מקור תקציבי למעבדות זיהוי פלילי בתחום החקלאי.

<קובי שבתאי: רבותיי, הנושא של מאגר הדנ"א ובדיקת הדנ"א לבעלי חיים הוא נושא מורכב.

<קובי שבתאי: הוא מורכב בגלל העלויות שלו.

<קובי שבתאי: לנו אין יכולות.

<קובי שבתאי: אחת ההמלצות שלנו בתוך המשטרה היא להקים יחידות זיהוי ספציפיות למגזר החקלאי שיתמחו בתחום של המגזר החקלאי.

<קובי שבתאי: זה קצת שונה מהמגזר העירוני.

חיים ילין: תסביר מה אתה צריך.

חיים ילין: אנחנו כמחוקקים יכולים ללחוץ ולנסות להביא פתרונות על ידי זה שתשימו את הצרכים שלכם.

חיים ילין: אני צריך לעזור לך.

<קובי שבתאי: אני רוצה להקים 3 מעבדות זיהוי: בצפון, במרכז ובדרום.

<קובי שבתאי: יש להן ייחודיות אחרת.

<קובי שבתאי: יש להן יכולת לאסוף נתונים פורנזיים שקשורים לבעלי חיים.

<קובי שבתאי: זה לא דומה לבני אדם.

<קובי שבתאי: יש את כל הנושא של הניתוח.

<קובי שבתאי: רבותיי, כמו שאתה יודע תוך 4 שעות לזהות דנ"א של בן אדם, כך אני רוצה לדעת תוך 4 שעות אם העדר הזה גנוב או לא גנוב.

<קובי שבתאי: יש פה ייחודיות מאוד מאוד ספציפית לגנבים האלה.

<קובי שבתאי: אני לא אפתח את זה פה.

<קובי שבתאי: יש דברים שקיימים בשוק.

<קובי שבתאי: ההנחיה של המפכ"ל היא שיהיו מעבדות זיהוי לגניבות כאלו ואחרות.

<קובי שבתאי: יש את הנושא של קביעת סטנדרטים באבטחת משקים חקלאיים בשיתוף המוסדות.

<קובי שבתאי: יש היום משקים שאתה בא לבן אדם ואומר לו, אדוני, תנעל, ואז הוא אומר לך, בסדר.

<קובי שבתאי: יש לו כסף, אין לו כסף, אני לא נכנס לסוגיה הזאת, אבל לפעמים הפרצה קוראת לגנב.

<קובי שבתאי: בנושא הזה צריך ליצור אחידות.

<קובי שבתאי: זה יפתור חלק מהבעיה מול חברות הביטוח בקטע שייקבע סטנדרט מסוים לגבי איך מאבטחים משקים כאלה ואחרים.

<קובי שבתאי: אני מצפה ממגדל כזה או אחר שיהיו לו את כל הכלים הראשוניים לפני שאני מגיע, או שגם אם אני אגיע אחר כך, שיהיו לי את הכלים לאתר את אותו גנב.

<קובי שבתאי: יש איזו עבודת מטה על אחידות הפיקוד בין המשטרה הכחולה לבין מג"ב באותם תאי שטח.

<קובי שבתאי: את העבודה הזאת מכירים חלק מראשי הרשויות, חלק פחות.

<קובי שבתאי: ברגע שזה יעבור את הספק הארצי זה יצא.

<קובי שבתאי: התפישה המשטרתית היא שאין שני בעלי בית באותו שטח, יש בעל בית אחד, עם כוחות משימתיים שידעו לבצע את הפעילות.

<קובי שבתאי: זאת סוגיה שאנחנו לא ניגע בה.

<קובי שבתאי: בסך הכל יש הרבה מה לעשות.

<קובי שבתאי: הלוואי והיה לנו יותר.

איתן כבל: מה מונע מכם?

איתן כבל: האם המתיחה של הפעילות שלכם לנושאים אחרים היא המרכיב?

<קובי שבתאי: אם אתה בא ומסתכל בראייה כוללת, אז הפשיעה החקלאית היא 0.2% מהפשיעה הכוללת במדינת ישראל.

<קובי שבתאי: כל חקלאי כזה שנפגע זה עולם ומלואו.

<קובי שבתאי: אתה לא יכול להשוות את זה לעבירה במגזר העירוני.

<קובי שבתאי: יחד עם זאת, יש פה את הרגישות.

<קובי שבתאי: כוח אדם חסר לנו בירושלים, חסר לנו באיו"ש ובמרכז הארץ.

<קובי שבתאי: אנחנו מנסים לשפר את זה עם אמצעים ויכולות.

<קובי שבתאי: אפשר להקים עוד כמה יחידות במתכונת של מה שאנחנו מתכננים עכשיו.

<קובי שבתאי: מה שאנחנו מתכננים זה טיפה בים, זאת התייעלות פנימית, זה בלי מקורות.

איילת נחמיאס ורבין: עד כמה שיתופי פעולה כאלה בין הקהילה החקלאית לכוחות הביטחון, כמו שניסים לסרי הצביע עליהם קודם, יכולים לעזור?

איילת נחמיאס ורבין: הצבעת על אחד מהסעיפים הכי קשים בדוח של המ.מ.מ, שמדבר על זה שחוסר התיאום בתא שטח בין המשטרה הכחולה למג"ב הוא על גבול סיכון חיי אדם.

איילת נחמיאס ורבין: יש חשיבות מאוד גדולה.

איתן כבל: זה חשוב, אבל זה לא המרכיב - -

איילת נחמיאס ורבין: גם הוא הצביע על זה.

<קובי שבתאי: אנחנו צריכים לשפר את העבודה שלנו בפנים, פחות את התוצר של מה שנקבל, כי בסופו של דבר מגיעה ניידת, אם ירוקה או כחולה.

<קובי שבתאי: אנחנו מנסים לייחד את תחום ההתמחות שלנו.

<קובי שבתאי: הדבר האחרון שאני אתייחס אליו זה השינוי במדיניות בפלישת עדרים.

<קובי שבתאי: אני לא יודע להגיד כרגע כמה, אבל אני יכול לנחש שהיו למעלה מ-1000 תלונות של פלישת עדרים בשנים האחרונות.

<קובי שבתאי: אחד הדברים ש"השומר" מתעסק בהם ביום יום הוא בסוגיית פלישת העדרים.

<קובי שבתאי: אין ויכוח על מה המשמעות של פלישת עדר כזה או אחר.

<קובי שבתאי: יש שינוי מדיניות בכך שפעם ראשונה הוגש כתב אישום בנושא של פלישת עדרים.

<קובי שבתאי: זה תיק בין שתי משפחות.

<קובי שבתאי: יש שם למעלה מ-180 תלונות הדדיות על פלישה.

איתן כבל: הייתה תכנית על זה.

<קובי שבתאי: סוגית פלישת העדרים היא חלק גדול מהתלונות ומהדברים שמציקים לחקלאים ביום יום.

איתן כבל: אני מבקש להעביר לוועדה את הנקודות המרכזיות שאמרת, אם זה החמרת ענישה, עונשי מינימום, הקמת 3 מעבדות לזיהוי, כדי שנוכל להכניס את זה לסיכום ולנסות להפוך את זה לפעולה על ידי חקיקה.

איתן כבל: אם החוק של סמוטריץ' איננו יודע לתת את המענה הנדרש, אולי נצטרך להרחיב אותו.

איתן כבל: דברים מהסוג הזה, כדי שהדיון הזה לא יהיה רק דיון שאמרנו, רשמנו ונסענו, אלא גם דיון לפעולה.

שרן השכל: אני בקשר מתמיד עם החקלאים.

שרן השכל: נדמה לי שלב ליבה של הבעיה הזאת הוא תופעת ה"פרוטקשן".

שרן השכל: אנשים מגיעים לחקלאים, אומרים להם: בואו תשלמו לנו כסף כדי שנשמור לכם על האזור.

שרן השכל: במידה והם לא מסכימים לשלם, מגיע מישהו בלילה וגונב להם את הבקר, או שורף להם את המלאי.

שרן השכל: אם הם משלמים, הפלא ופלא, אפילו מאבטח אחד לא צריך שם, כי אין גניבות, אין שריפות ואין כלום.

שרן השכל: אנחנו רואים שיש פה איזו שהיא מערכת, איזה משהו מתוזמן, איזו מערכת בנויה.

שרן השכל: עם הנתונים שאתה מביא על הירידה בפשיעה, על המעצרים, האם יכול להיות שאלה בעצם הבודדים שהם חלק מהמערכת?

שרן השכל: האם אתם פונים לראש הכנופיה האמיתי או ראש המאפיה הזאת שבא במסווה של חברת אבטחה כדי לטפל בבעיה הזאת?

שרן השכל: אני חושבת שאם נטפל בראש הבעיה יהיו לנו פחות בעיות בשטח.

<קובי שבתאי: נחשפתי לסיפור של ה"פרוטקשן" רק עכשיו.

<קובי שבתאי: אין לנו תלונה אחת.

<קובי שבתאי: סוגית ה"פרוטקשן" מוכרת לי ברמה הארצית.

<קובי שבתאי: יש תחומים ספציפיים שכנופיות מתמחות בהם.

<קובי שבתאי: אני יכול להגיד שלמשטרת ישראל יש עבודה מאוד מאוד אינטנסיבית בנושא ברמה הארצית.

<קובי שבתאי: מתפקידים קודמים אני יכול להעיד שהיו לא מעט כנופיות כאלו שנעצרו והוגשו נגדן כתב אישום.

<קובי שבתאי: נשמח לשמוע אחר כך על אותם מקרים.

איתן כבל: יואל, החבורה שלך עושים עבודה מדהימה, אנחנו מפרגנים על הציונות מהמדרגה העליונה, אבל זה במקום שבו הממשלה מתנערת או השלטון מתנער ממה שהוא אמור לעשות.

איתן כבל: יש לנו מדינה.

איתן כבל: אנחנו לא בעידן שבו היינו צריכים את "השומר", אבל תבורכו על כל אשר אתם עושים.

<יואל זילברמן: אמרה פה חברת הכנסת יוליה מלינובסקי דבר מאוד נכון - אם לא נדאג לעצמנו, אף אחד לא ידאג לנו.

<יואל זילברמן: אנחנו נמשיך לדאוג לעצמנו.

<יואל זילברמן: יש איזו שהיא קונספירציה כזאת שמג"ב ומשטרת ישראל הם הבעיה.

<יואל זילברמן: שמתי לב שגם לפני שנה שמו את מג"ב במוקד הדיון.

<יואל זילברמן: אני חושב שזה עיוות המציאות של הכנסת ושל מדינת ישראל לגבי מה שקורה באמת במדינה.

<יואל זילברמן: עובדתית, כשהתחילה כל אינתיפאדת הסכינים פה בירושלים, מסירות הנפש, כמו של הדר כהן ז"ל, הראתה שאין בעיה לטפל במשהו ולפתור אותו.

<יואל זילברמן: הבעיה היא לא אצלם, הבעיה היא אחרת.

<יואל זילברמן: אנחנו אוהבים לדבר על חקלאות בצורה נוסטלגית, אבל אף אחד לא מוכן ללכלך את הידיים ואת הרגליים שלו בשביל הדבר הזה.

<יואל זילברמן: בסוף יש השלמה מוחלטת עם תופעת הגניבות, עם תופעת צמצום המשקים מ-70 אלף ל-10 אלפים כיום.

<יואל זילברמן: ממוצע הגילאים של החקלאים הוא 64.

<יואל זילברמן: החקלאים נזרקים.

<יואל זילברמן: כולם יודעים שהחקלאי בישראל שומר על הגבול של הקיבוץ, המושב והעיר.

<יואל זילברמן: יש לנו עשרות עדויות לעניין הזה.

<יואל זילברמן: כשזה נפרץ, אז בעולש ובכל אחד מהקיבוצים והמושבים יגנבו, ויקרה הסיפור של בית אלעזרי.

<יואל זילברמן: משם זה מתחיל.

<יואל זילברמן: אני רואה את היהודים העשירים שנותנים כסף לישראל.

<יואל זילברמן: כשאתה שואל אותם מה חיבר אותם, הם מספרים לך על השבועיים שהם עשו בקיבוץ עין חרוד.

<יואל זילברמן: זה מה שחיבר אותם לארץ הזאת.

<יואל זילברמן: הדבר הזה נעלם ותם.

<יואל זילברמן: אנחנו השנה הבאנו 35 אלף מתנדבים, אני מאוד מקווה שבשנה הבאה נביא לא פחות מ-45 אלף מתנדבים.

<יואל זילברמן: אנחנו עושים עבודה מאוד מאוד מאומצת, אבל עדיין זה טיפה בים.

<יואל זילברמן: זה ממש טיפה בים, כי לפחות 3000,4000 משקים בישראל ייסגרו תוך 5 עד 10 שנים.

<יואל זילברמן: אנחנו נקבל בישראל חקלאות פיאודלית.

<יואל זילברמן: זה הסיפור של מה שקורה בישראל.

<יואל זילברמן: תסתכלו על השוק בישראל.

<יואל זילברמן: זה או ששולטים עליו שוקים סיטונאיים עבריינים, או ששולטות עליו משפחות גדולות, חלקן כשרות יותר או פחות.

<יואל זילברמן: החקלאות נעלמת.

<יואל זילברמן: אני חושב שהכנסת צריכה להבין שהיא צריכה לגייס 15 עד 25 מיליון שקלים כל שנה לשינוי התודעה הציבורית בכל מה שקשור לחקלאות, היא צריכה לגייס עד 150 מיליון שקל בשביל לאמן את הקיבוצים והמושבים על-מנת להחזיר את המושג "ערבות הדדית".

<יואל זילברמן: אני חושב שהתופעה של גדרות חשמליים, התופעה של המחפורות מסביב לקיבוצים ולמושבים, התופעה של ההתמגנות הן תופעות גרועות, הן פוגעות בחקלאים, הן פוגעות בהתיישבות.

<יואל זילברמן: הן גם פוגעות בבני המיעוטים, כי אנחנו לא רואים אותם בעיניים באותו רגע, אנחנו לא רואים אותם ממטר ולא מטפלים בהם.

<יואל זילברמן: אנחנו צריכים להיות נועזים ולהגיד שאותם גנבים עושים גם דברים אחרים בחיים.

<יואל זילברמן: יש את הפזורה הבדואית שמפחדים להיכנס אליה.

<יואל זילברמן: אנחנו מפחדים להגיד שאנחנו מפחדים להיכנס לשם, שאנחנו מפחדים להסתכל לבעיה בעיניים.

<יואל זילברמן: אני חושב שהענישה צריכה להיות מוחמרת בהרבה.

<יואל זילברמן: אין ספק שבבתי המשפט משחררים את החבר'ה, עושים להם את החיים הכי קלים.

<יואל זילברמן: זה הופך להיות עסק משתלם.

<יואל זילברמן: כמו שנער או נערה חייבים עד סוף י"ב לבקר בכותל המערבי או במצדה, כך הם חייבים להתלכלך ולהתחבר לאדמה כחלק מהמרכיב של הזהות שלהם, אחרת לא תהיה חקלאות.

איתן כבל: הכנסת היא לא הסיפור המרכזי כאן, למרות שהכנסת היא המקום שבו מחוקקים את החוקים.

איתן כבל: יש מדיניות ממשלתית.

איתן כבל: המדיניות הממשלתית היא זו שאנחנו נתקלים בה יום יום, שעה שעה.

איתן כבל: הוועדה הזאת היא המחסום האחרון שעוד מנסה להגן על החקלאים.

איתן כבל: ראש הממשלה מתהדר בחקלאות ישראל, אבל כאן עושים הכל כדי לחסל את החקלאות.

איתן כבל: הדיון הבא הוא דיון ליבה, הוא נוגע בחיי היום יום - איך נראית חקלאות בישראל.

איתן כבל: היום לא צריך חקלאות, עם כל הכבוד.

איתן כבל: אתה יכול היום לייבא - מדגים שאתה לא יודע איך מגדלים אותם בסין, ועדיף שלא תדע, דרך ביצים, דרך עגבניות שאתה לא יודע ממה הן מושקות, דרך פרות שנותנים להם כל מיני חומרים בחו"ל שפה בארץ אסור לתת אותם.

איתן כבל: אני לא אתן לך את הרשימה הארוכה עכשיו.

איתן כבל: ההחלטה היא מה מדינת ישראל רוצה מהחקלאות.

איתן כבל: לא צריך את מה שהיה פעם.

איתן כבל: בדונם אדמה אתה מגדל היום את מה שגידלת פעם ב-10 דונם.

איתן כבל: העניין הוא אם זה עדיין ערך, או שאנחנו יותר עוסקים בנוסטלגיה מאשר עוסקים בחקלאות, כפי שאתה מתכוון אליה.

איתן כבל: היום חקלאות היא חקלאות של בניית בניינים, מפעלים.

איתן כבל: זה חשוב, אבל זה לא יכול לבוא על חשבון החקלאות שאנחנו מדברים עליה.

<דורון שידלוב: אני רוצה להתייחס לפשיעה החקלאית, בעיקר לביטחון האישי של המרחב ההתיישבותי-חקלאי.

<דורון שידלוב: גניבות קיימות, פשיעה קיימת.

<דורון שידלוב: הפשיעה החקלאית היא אולי 0.2%, אבל היא משמעותית לכל חקלאי שגונבים ממנו טרקטור, שעון, בקר, אבוקדו.

<דורון שידלוב: זה קורה יום יום.

<דורון שידלוב: לא מדווחים.

<דורון שידלוב: שמענו בוועדת חוץ וביטחון שהילדה אמרה שהיא לא חקלאית, גם ההורים שלה לא, אבל היא מפחדת לחיות במרחב החקלאי כי יש פריצות יום יום לבתים.

<דורון שידלוב: תראו מה קרה במושב בית אלעזרי.

<דורון שידלוב: אנחנו מקבלים שבוע לפני זה הודעה בסמס: חקלאים יקרים, תהיו ערניים, משאית לבנה באה לגנוב בקר.

<דורון שידלוב: מה עושים החקלאים?

<דורון שידלוב: יוצאים החוצה, הם רוצים לשמור על הרכוש שלהם.

<דורון שידלוב: זה מה שקרה בבית אלעזרי - הבן אדם יצא החוצה כי באו לגנוב לו את הציוד החקלאי שלו, את המשאית שלו, את הפרנסה שלו.

<דורון שידלוב: אני שמח שזה נגמר איך שזה נגמר – במוות לאותו פורץ.

<דורון שידלוב: אני לא בית משפט, אני לא נותן פסק דין, אבל זאת התוצאה.

<דורון שידלוב: חוסר הביטחון משחרר מאוד את חוסר הוודאות מה קורה.

<דורון שידלוב: אנחנו יודעים מה קורה - גונבים לנו ציוד, רכוש, נכנסים אלינו הביתה.

<דורון שידלוב: הביתה זה הבית הפרטי, זה הנחלה, זה המרחב שבו אנחנו עושים את החקלאות ואת הפרנסה שלנו.

<דורון שידלוב: הדבר שקורה לכולנו במרחב הכפרי, בפריפריה ובמרכז זה חוסר הביטחון.

<דורון שידלוב: עכשיו השאלה מה צריכים לעשות.

<דורון שידלוב: יש מספר מעגלים.

<דורון שידלוב: קודם כל, המעגל הפנימי שלנו, של התושבים שאחראים על רכוש.

<דורון שידלוב: אנחנו צריכים לאבטח, וזה מה שאנחנו עושים.

<דורון שידלוב: יש את המעגל השני, שזה פלוגות המג"ב המרחביות.

<דורון שידלוב: אמנם לפני שנתיים הייתה רפורמה שבאה להוסיף עוד פלוגות מג"ב על-מנת לשמור על המרחב הכפרי, לשמור על השטחים הפתוחים, אבל צריך לזכור שלפני שנתיים גם התחילה אינתיפאדת היחידים וכל פלוגות המג"ב עלו לירושלים.

<דורון שידלוב: כאן יש פער.

<דורון שידלוב: אולי קובי מתבייש לומר, אבל יש חוסר בכוח אדם, יש חוסר בפלוגות שצריכות להיות בשטח יחד עם המתמידים, יחד עם התושבים, יחד עם הקהילה על-מנת לשמור על הדברים.

<דורון שידלוב: הדבר הנוסף, לאפשר נשק.

<דורון שידלוב: ביטחון הפנים לא מאפשר לתושבים, לחקלאים להחזיק נשק.

<דורון שידלוב: אם אני רוצה לתת היום נשק לחקלאי, אני לא יכול לתת לו.

<דורון שידלוב: זה דבר שצריך לפתור.

<דורון שידלוב: הדבר שאנחנו פותרים אותו היום, לצערי הרב, זה יחידות פלנגות שהולכות ושומרות על הרכוש שלנו.

<דורון שידלוב: אני לא חושב שאנחנו צריכים לצאת יחד עם קבוצות שמירה במרחב הכפרי, זה התפקיד של המשטרה, גם הכחולה וגם הירוקה.

מאיר כהן: אני גר בדימונה שבנגב, אני ער לכל מה שאמרת.

מאיר כהן: המשטרה ממעטת להיכנס לשווקים הבדואים.

מאיר כהן: המצב קשה גם באזורי התעשייה, לא רק אצל החקלאים.

מאיר כהן: אני חושב שבישיבה הבאה צריך לשבת כאן השר לביטחון פנים, לא רושם הדין, כי לרושם הדין יש את האילוצים שלו.

מאיר כהן: תראו מה קרה, וזה מקומם, כשגנבו לאשת תקשורת פלאפון.

מאיר כהן: אמר השר לביטחון פנים שכל המשטרה בנגב תהיה עסוקה בלמצוא את הפלאפון של הגברת פרי.

מאיר כהן: ליבי ליבי על כל מה שעשו לה, באמת כואב הלב, אבל שימו לב, כששר רוצה לקחת נושא ולהפוך אותו לראשון בסדרי העדיפות, מוצאים את האמצעים, מוצאים את הכוח.

מאיר כהן: אני גר שם כבר 50 שנה.

מאיר כהן: אתם יודעים מה זה למצוא גנב מחורה?

מאיר כהן: הפעילו שם את כל המשטרה.

מאיר כהן: השאלה היא שאלה של סדרי עדיפות.

מאיר כהן: כמו שאמר היושב-ראש, כנראה שהחקלאים הם לא בראש סדר העדיפות אצל השר לביטחון פנים.

מאיר כהן: אני הייתי בעמק חפר בשבוע שעבר, שמעתי את הדברים.

מאיר כהן: השר לביטחון פנים צריך להבין שחולייה חשובה מאוד בשיקום החקלאים וחיזוקם היא טיפול יסודי בשאלות הביטחוניות.

נורית קורן: אני חושבת שזה יום חשוב שאנחנו מציינים בכנסת.

נורית קורן: אנחנו עוסקים בשנה האחרונה בכנסת בהרבה היבטים שקשורים בחקלאים, אם זה בוועדת הכספים - הורדת המס למעסיקים שעד שהשר לא עשה לא הרפיתי ממנו.

נורית קורן: אני מקווה שזה ייושם לטובת החקלאים כמו שצריך.

נורית קורן: חשוב מאוד הנושא הזה של גניבות.

נורית קורן: קשה להתמודד.

נורית קורן: אתם צודקים, צריך לתת לזה יותר סדר עדיפות.

נורית קורן: אני גם חתומה על הצעת החוק של חבר הכנסת בצלאל סמוטריץ' - סימון בעלי חיים.

נורית קורן: חשוב מאוד להקים מאגר דנ"א כדי שיוכלו לדעת ממי נגנבו בעלי החיים.

נורית קורן: אנחנו כאן לרשותכם.

נורית קורן: אני חושבת שהחקלאות זה אחד הענפים החשובים ביותר לכלכלת מדינת ישראל.

נורית קורן: אנחנו צריכים גם לטפל בפערי התיווך, כי פערי התיווך יובילו להורדת יוקר המחייה.

נורית קורן: אנחנו צריכים לגרום לזה שיהיה דור המשך, כדי שהכלכלה והחקלאות ימשיכו לשגשג.

<תומר שורץ: כבוד היושב-ראש שאל לגבי נושאים פרקטיים, נושאי ליבה, לאן אפשר לצאת מכאן.

<תומר שורץ: אני בהחלט חושב שהיוזמה של הפורום המשפטי למען ארץ ישראל למנות פרקליט בכל מחוז, בעיקר במחוז דרום ובמחוז צפון, היא יוזמה חשובה, ברוכה, אפשר להגיע איתה להישגים.

<תומר שורץ: אני הגעתי לסיפור הזה בשנת 2005.

<תומר שורץ: החלטנו בפרקליטות צפון שאנחנו מנסים להוביל שינוי.

<תומר שורץ: ההכרה הייתה שאם אין רגל מסיימת לא יעזור כלום, עם כל הכבוד לעבודה של מג"ב שעושה עבודת קודש ומצליחה לתפוס את הגנבים ולהביא אותם.

<תומר שורץ: אמר מפקד מג"ב ואמר יואל שברגע שמגיעים לבית משפט הענישה מאוד קלה, ואז נוצר מצב של דלת מסתובבת.

<תומר שורץ: כשנכנסתי לסיפור הבנתי שהעונשים הנוהגים לגנבי בקר ומקנה, בכלל לעברייני הפשיעה החקלאית, היו מאסר על תנאי, עבודות שירות, קנס זעום, עונשים מגוחכים.

<תומר שורץ: התחלנו מאפס.

<תומר שורץ: התחלנו להגיע לבית המשפט, להביא חקלאים להעיד, כדי שהשופטים יבינו מה המשמעות של חקלאי שגונבים לו 2,3 טרקטורים בלילה, מה המשמעות של בעל עדר כבשים שקם בבוקר ורואה שהעדר נעלם.

<תומר שורץ: לאט לאט הצלחנו להגיע לרמת ענישה כמעט בלתי נתפסת.

<תומר שורץ: לא כל כך דיברו על זה כאן, אבל אני יכול לומר לכם שטיפלנו בתיקים חמורים מאוד בצפון.

<תומר שורץ: אני יכול כדוגמה לתת מקרה של גניבת 120 כבשים בעין כמונים בצפון, גניבה שפוענחה על ידי יחידת ארז.

<תומר שורץ: הגנבים שם קיבלו עונשי מאסר של מספר שנים.

<תומר שורץ: הם צוו לשלם פיצויים של עשרות אלפי שקלים לבעלי החווה, והם גם שילמו.

<תומר שורץ: היו מקרים רבים כאלה.

<תומר שורץ: הגענו למצב שבין 2005 עד 2012 הייתה ענישה מחמירה מאוד.

<תומר שורץ: אני חושב שזה כלי מאוד מאוד ממוקד.

<תומר שורץ: כמו שהתחלתי לומר, הפשיעה החקלאית היום זה לא מה שהיה פעם.

<תומר שורץ: אם בעבר היינו מוטרדים בעיקר ממישהו בתוך הכפר שגונב 2 כבשים מהשכן שלו, היום אנחנו מדברים על כנופיות שמגיעות ממרחק רב מאוד, שגומעות מאות קילומטרים, שמצוידות במכשירי טלפון מבצעיים, שמבצעות סיורים מקדימים.

<תומר שורץ: בגניבה של עין כמונים הצלחנו לראות שהחבר'ה שהגיעו ממזרח ירושלים עשו סיורים מקדימים לילות קודם.

<תומר שורץ: חבר'ה ממזרח ירושלים מגיעים עד לעין כמונים כדי לאסוף מל"ם, אנחנו רואים את זה בראיות.

<תומר שורץ: אנחנו מדברים היום על פשיעה מאורגנת לכל דבר ועניין.

<תומר שורץ: ברור לגמרי שאם מטפלים בפשיעה הזאת באופן רציני, אפשר לצמצם בענישה בתחום עבירות הרכוש.

<תומר שורץ: כמה מקרי רצח יש במדינת ישראל בשנה?

<תומר שורץ: אולי בסביבות 100 מקרים.

<תומר שורץ: כשאנחנו מדברים על עבירות רכוש בכלל, אנחנו מדברים על סדר גודל של 150 אלף עבירות רכוש בשנה.

<תומר שורץ: שם תחושת הביטחון האישי של הציבור, שם הוא מרגיש את הירידה הדרמטית, שם צריך לטפל.

<תומר שורץ: אני לא מזלזל בתביעות של המשטרה, הייתי תובע משטרתי, אבל חשוב להבין שכשהגוף התביעתי הבכיר במדינת ישראל, קרי הפרקליטות, מחליט שהוא מטפל בעבירות של הפשיעה החקלאית, יש בכך כדי להעביר מסר מאוד ברור.

<תומר שורץ: בתי המשפט מבינים את זה.

<תומר שורץ: התחלנו במאסרים על תנאי, אחר כך ראינו מקרים שנאשמים הלכו לשנות מאסר על גניבה חקלאית.

<תומר שורץ: ראינו עבריינים שעברו למקצוע אחר, זנחו את הפשיעה החקלאית, עברו לתחומים אחרים.

<תומר שורץ: בזה יש להמשיך.

<אליעזר רוזנבאום: צר לי לשמוע, אבל אני חושב שהשר לביטחון פנים עוסק לא מעט בנושא של ביטחון החקלאי, בנושא של הגניבות החקלאיות.

<אליעזר רוזנבאום: במסגרת הערכת המצב זה נושא שנדון, עוקבים אחרי הנתונים.

<אליעזר רוזנבאום: מעבר לזה, גם יש פעילויות של גופי המשרד.

<אליעזר רוזנבאום: זה נכון שעיר ללא אלימות לא עוסקת בגניבות החקלאיות, אבל היא כן עוסקת בביטחון האישי.

<אליעזר רוזנבאום: ב-2014 התקבלה החלטת ממשלה בנושא ביטחון החקלאי.

<אליעזר רוזנבאום: היינו צריכים לבצע פיילוט ב-3 מרחבים, ב-11 מועצות אזוריות.

<אליעזר רוזנבאום: צר לי שהצלחנו להגיע להסכמות רק עם 4 מועצות אזוריות והתכנית שבנינו ב-3 מרחבים הייתה מחוררת.

<אליעזר רוזנבאום: עצרנו את התהליך הזה.

<אליעזר רוזנבאום: דירגנו את המועצות האזוריות מחדש.

<אליעזר רוזנבאום: השר צריך לאשר את הדירוג שביצענו.

<אליעזר רוזנבאום: דירגנו את 32 הרשויות המועצתיות.

<אליעזר רוזנבאום: החלנו את זה ב-10 מועצות, כשהכוונה להפעיל את התכנית שגיבשנו במעגל החיצוני, הכוונה להתמודד עם אותן עבירות של הגניבות הכבדות, אם זה בקר, אם זה הפגיעות בתשתיות חקלאיות, אם זה הרכוש.

<אליעזר רוזנבאום: דיברנו על מצלמות, דיברנו על תעלות, דיברנו על שערים.

<אליעזר רוזנבאום: אני מקווה שהמועצות יסכימו לשים את חלקן.

<אליעזר רוזנבאום: בעבר ניתן תקציב.

<אליעזר רוזנבאום: מה שקשור במשרד האוצר קיים.

<אליעזר רוזנבאום: יש איגום משאבים של המשרדים האחרים.

<אליעזר רוזנבאום: הם לא ניתנו, כי התכנית לא יצאה לפועל.

<אליעזר רוזנבאום: אני מקווה שאותן הסכמות שהשגנו בתכנית הקודמת יהיו בתוקף בתכנית הזאת.

<אליעזר רוזנבאום: על פי סדר עדיפות נפעל.

<אליעזר רוזנבאום: יש גם את החלק של החקלאי.

<אליעזר רוזנבאום: התכנית השנייה זה המעגל הפנימי.

<אליעזר רוזנבאום: מערכת הביטחון שינתה את התכנית שלה, בוצעה הפרדה בין הישובים באחריות המשרד לביטחון פנים לישובים באחריות פיקוד העורף.

<אליעזר רוזנבאום: דירגנו את הישובים.

<אליעזר רוזנבאום: יש כ-650 ישובים באחריות ביטחון פנים.

<אליעזר רוזנבאום: המעגל הפנימי זה הגדר, השער.

<אליעזר רוזנבאום: עוד אין לנו מקור תקציבי לזה, אבל אנחנו גומרים להכין את התכנית.

חיים ילין: ידידי, עוד מעט נגמר התקציב.

חיים ילין: אם לא יהיה, גם לא יהיה ב2017 וב-2018.

<אליעזר רוזנבאום: יש הוכחות שכן יינתנו.

<אליעזר רוזנבאום: אני מקווה שנוכל למצוא את המקור ולצאת לדרך.

<אליעזר רוזנבאום: אני חושב שאנחנו עושים מאמצים.

איתן כבל: אני רק מבקש מאדוני להעביר לנו בצורה מסודרת את סוגי ההתחייבויות האלה.

<אליעזר רוזנבאום: כשהשר יאשר לנו את התכניות.

<מאיר דויטש: אני רוצה להתייחס לנושא של הנתונים.

<מאיר דויטש: הנתונים שפרוסים כאן הם מאוד מאוד חמורים, אבל הם כלום לעומת התופעה האמיתית.

<מאיר דויטש: יותר מידי חקלאים לא מגישים תלונות למשטרה כי זה לא שווה את הזמן.

<מאיר דויטש: כמו שנאמר פה, 90% מהתיקים נסגרים מסיבות שונות.

<מאיר דויטש: זה לא שווה לחקלאי.

<מאיר דויטש: אנחנו התחלנו במיזם של ליווי משפטי לחקלאים, בתקווה שזה יתמרץ את החקלאים להגיש את התלונות, ואז בפני הממשלה ובפניכם יהיו נתונים יותר מדויקים על היקפי התופעה.

<מאיר דויטש: אין סיבה שהמדינה לא תתייחס לטרור החקלאי כמו טרור.

<מאיר דויטש: רק אתמול ראינו בדרום פעולות של תג מחיר, ראינו פעולות של פגיעה בחקלאים כתג מחיר לפעילות אכיפה במרחב הזה.

<מאיר דויטש: אין סיבה שהמדינה לא תתייחס לזה כמו שמתייחסים לטרור היהודי.

<מאיר דויטש: אין סיבה שהיא לא תקצה לזה את כל המשאבים.

שרן השכל: הגיעו לכם תלונות על ה"פרוטקשנים"?

<מאיר דויטש: כן, בוודאי.

<מאיר דויטש: קשה מאוד להוכיח את ה"פרוטקשן", כי הם מקבלים קבלות על השמירה.

<מאיר דויטש: יש את חוק הרעיה שנידון פה, אפשר לקדם אותו.

<מאיר דויטש: זה יסדיר את כל הסיפור שעבריינים שפוגעים בחקלאים מקבלים את השטח אחרי שהחקלאי בורח.

חיים ילין: הבעיה שהמדינה רואה בחקלאים את הפושעים.

<קריאה: דיברו פה על גניבות בקנה מידה מאוד גדול, אם זה טרקטורים, בקר וכו'.

<קריאה: יש תופעה נוספת שאף אחד לא נגע בה, וזה גניבות קטנות של אזרחים הגונים.

<קריאה: זה קורה המון במרכז.

<קריאה: כל אחד חושב שאם הוא לקח שקית, שתיים של תפוזים או של ירקות שגדלים במושב לא קרה שום דבר.

<קריאה: זה דבר שמצטבר.

<קריאה: בשבתות באים המוני אורחים שגונבים בכמויות מאוד מאוד ניכרות.

<קריאה: זאת תופעה איומה.

איתן כבל: אני חושב שזה דבר שהתנועות צריכות לקחת על עצמן.

איתן כבל: זה נושא שהוא פחות למדינה.

איתן כבל: התנועות יכולות לעשות על זה עבודה, אם בשלטים ודברים מהסוג הזה.

<יאיר ברעזר: תנובה של פרה ישראלית היא 12 אלף ליטר.

<יאיר ברעזר: אם גונבים לך, לוקח 6 שנים עד 9 שנים לתקן את הערך הגנטי של הפרה שנגבה או העגלה שנגנבה.

<יאיר ברעזר: זו המשמעות לעומת כל גניבה אחרת.

<יאיר ברעזר: אם גנבו לך מכונה, אתה יכול לקנות אחרת ולהמשיך לייצר.

<יאיר ברעזר: השאלה העיקרית היא למה אנחנו צריכים למגן את עצמנו.

<יאיר ברעזר: אני לא ראיתי שום יישוב במגזר שהוא ממוגן.

<יאיר ברעזר: יש לנו תאורה היקפית, שערים בכניסה.

<יאיר ברעזר: בשום מקום אחר לא ראיתי את זה.

<יאיר ברעזר: למה?

<יאיר ברעזר: אולי כדאי שנחזור למצב העוצר שהיה בשנות ה-50, ואז ייפתרו כל הבעיות האלו.

חיים ילין: אנחנו ננסה לקדם את הבנק של הדנ"א.

חיים ילין: אני מבין את הצעד שלכם, לא רק של החקלאי, באכיפה עצמה.

חיים ילין: אנחנו ננסה לתאם את כל הפגישות.

חיים ילין: הנושא השני הוא הקמת הפרקליטות.

חיים ילין: אני מאוד מקווה שהשר אורי אריאל ייענה למכתב של שרת המשפטים על-מנת שנוכל לקדם את זה.

חיים ילין: הנושא השלישי הוא מרכיבי הביטחון.

חיים ילין: כל עוד תדרשו מצ'ינג מהמועצות, מועצות שאין להן אפשרות לתת את המצ'ינג לא יוכלו לעשות את זה.

חיים ילין: לא שמעתי מעולם שעל הצוללות ועל המטוסים שהולכים לקנות מבקשים מצ'ינג.

חיים ילין: למה בשביל מרכיבי ביטחון צריך את המצ'ינג הזה?

חיים ילין: ביטחון ותחושת הביטחון שייכים למדינה, למדיניות.

חיים ילין: אנחנו משלמים מס הכנסה כדין, משם צריך לבוא הנושא .

חיים ילין: תפסיקו עם המצ'ינג, לא תצליחו להשיג, או שרק מי שעשיר יוכל לשים את המצ'ינג.

חיים ילין: כל עוד לא תהיה הגדר המזרחית לא נוכל להתקדם בנושא זה.

חיים ילין: אני רוצה הערה לכל מי שאמר שאנחנו צריכים לשנות את המדיניות.

חיים ילין: חשבתי על זה הרבה.

חיים ילין: אני אומר את זה כראש מועצה אזורית אשכול לשעבר.

חיים ילין: כשנלחמתי על המיגון יחד עם שדרות ועוטף עזה, אמרו לי, מה פתאום המדינה הולכת להוציא 4 מיליארד שקל על מיגון, תשנו מדיניות.

חיים ילין: גם לעשות מגרש חנייה זאת מדיניות שלא התקבלה.

חיים ילין: שום דבר לא מתקבל, ולכן מה שנותר לך כאחראי על האזור זה להילחם על מרכיבי ביטחון בשביל שלאנשים שחיים שם יהיה ביטחון.

חיים ילין: מה זה הדיון הזה שכבל מנסה להרים?

חיים ילין: זה לדון על מה אנחנו צריכים לעשות עד שישנו את המדיניות.

חיים ילין: חזון החקלאות.

חיים ילין: כל עוד שלמדינת ישראל אין חזון לאן מובילים את החקלאות, כל עוד היא מתפארת רק ב-10 מיליון דולר שאנחנו מייצאים נשק, אנחנו יכולים לדבר עד מחר.

חיים ילין: כל מה שאתם רואים פה, שזו התוצרת שלכם, לא מעניין אף אחד.

איתן כבל: אנחנו נציע להגיש הצעת חוק לענישת מינימום.

איתן כבל: אני חושב שצריך לבחון את העניין הזה.

איתן כבל: נקודה שנייה, סימון בעלי חיים.

איתן כבל: יש את הצעת החוק שצריך לבחון אם היא מכסה את כל ההתייחסויות שהיו כאן, גם את מה שהתייחס אליו חברי ממג"ב.

איתן כבל: נוציא פנייה מסודרת למנכ"ל משרד החקלאות להקצאת משאבים מיוחדים לסימון בעלי חיים.

איתן כבל: נושא נוסף זה הפרקליט הייעודי.

איתן כבל: מדובר בהתמחות מיוחדת, בוודאי ובוודאי כשזה נוגע לראיות ולצורך משפטי כזה או אחר.

איתן כבל: דרך אגב, העניין הזה הוא חלק מההוכחה לכוונה לעשות מעשה כדי לשנות את המצב.

איתן כבל: אין לי ספק שהעובדה שאין התמחות מהסוג הזה היא חלק מאותה עובדה שכל כך הרבה לא מגיעים לכדי שפיטה.

איתן כבל: אני כבר לא מדבר על התוצאה, אני מדבר על העובדה שלא מצליחים להכין נגדם כתבי אישום.

איתן כבל: אני מודה לכם על הנוכחות שלכם.

איתן כבל: אנחנו נמשיך ונעקוב אחרי העניין הזה.

איתן כבל: תודה לכל החברים, הישיבה נעולה.